- እብራዊ
- <
- 8
- >

8
የሱሳ አማቶ ኦኡሱብኮክ ካቱቃሞል ዎይቻ ላኖ
1 ጎርታ ኖ ካአዬስናኖ አየስኮ ካሆሬ አየስ ሂካያ፤ ዳሩሪ ካአቲ ካዋኮክ ኮርፍንጄይ ምና ታመርጌ ካሀማጼሮ ሂካ ኣንክክ ካቱቃሞል ዎይቻ ኖ አብና። ማዛ. 110፡1። 2 ኡሱ ካኮሀንዳራ ታሩም ዱንካኒ ታሌተቶ ቁሉክ ምን ካዋይያ፤ ሂካ ምንኮክ ማዳራማኖ ገነ ታእባዶይ አሌኖን ግራን ጎታይያ። 3 መተመተይ ቱቃሞልኮክ ዎይቻ ካኮሹማማራ መባና ጃርሶ ዋዉን ስሲንያ፤ ሃኑን ሂክ ቱቃሞ ካስስናራ ኮኮ ኮ ግርን ዶትሳራ። 4 ሴራኮክ ማለ ሜባ ካስሳራ ቱቃሞል ማንኮግሮ ማራን ኡሱ ኡሊ ካግሮ ሊ ግረዋ ቱቃሞ ሊ ላኮግራረ፤ 5 ሂክ ቱቃሞል ታኮሀንዳራን ዱንካኒ ዳሩሪ ታግቶዉን ማሱሳና ሆስ ታላልታ፤ ህክና ካኮንሌራ ዋ ሙሴነ አት ምን ካኮማዳራቶ ጎራታ፥ “ዎዳሚ ጉት አን ኩን ጎጎቱሰሮክ ማለ ካመን ዱባ እስኦራ ፈል” አመ ጎጎአጃጄሮክ ማሌያ። 6 ግዳ አደ የሱሳ ዋይና እባዶና ጠኤ ታበ ህኢ ቶ ካየለሮ ካአማቶ ሃፉራ ኦዶአን አማቶኮ ታሮርተቶና ታኢዳንት አብድ ጉት ካጣባተሮ ማንኮሌሮ ማራን ኡሱማለና ኡሱን ኦስሳሜራን ፈሎ ዱባንኮ ኦሮራራንያን።
7 ኦሆሬ አማቶ ኦሃፉራ ኦቱፋሞን ሊ ግሬንዋ ካላም ካአማቶ ሃፉራ ላኮዶትሳረ። 8 ዋ ጎሳ ጉት ኦቱፋምራን ፈሎ ግራኖ ቱስን አመረ ሃ አማራ፥
“አን ካእስራኤል ጎሳነና ካይሁዳ ጎሳነ ዎታ
አማቶ ኦኡሱብኮክ ሃፉራ ካኮታብናራ ጎራታ ኤመይናራ አማራ ጎታ።”
9 ሂኒዕ አማቶ አን እሶ ካግብጽ ኡልኮ ገነትሶ አበረ ካኮቤሳረ ጎራታ ኦዶጆላልክሶነ ዎታ ኦታበረ አማቶ ኣኒዕ ላኮያን፤ እሶና ሂናኣ አማቶ ኦሃፉራይ አታታና ማንኮዋቴን ማራን አንና እሶኮ ባጋጎለ፥ አማራ ጎታ።
10 “ጎርታ አን ሂታኮ አባባይረ ካእስራኤል ጎሳነ ዎታ
አን ኦታብናራ ኦሃፉራ አማቶ ህናኣያን አማራ ጎታ፤
አን ሴራኬ ሳሙትስን ካይናራ፤
ዎዳናትሶይና ጻፍናራ፤
ዋክሶና ልናራ፥
እሶና ጎሳኬ ልናራን አመ።
11 ‘ጎታ አዴስ’ አም ኦላቴሳና ሌረ
አቢኬሳ ማዮና ካአጋልስስሮ ላኮዶትሳሮ።
ክጫርኮ ሀጋአበረ ታ እባዶ ካጂንጂን ጌሮ ዱባና
እን አዴስሮዋ፤
12 ባስክሶና ሀሄሶ አምናራ፤
ጩቦክሶና ሂታኮ ሆረንባን ላኮሻድናሮ።”ኤር. 31፡31-34።
13 ጎርታኑን “ኡሱብኒዕ አማቶ ኦሃፉራ” ጎአምሮ ኦሃፉራ አማቶ ኦሆሬ ላኦ ኦስሶን የለራ አማኖያ፤ ሃኑን ፈላ ካግረና ካዶአን ኮኮ ዱባ ካኮባይናራ ጎራታ ጋባላመራ።

- እብራዊ
- <
- 8
- >

8:1 ማዛ. 110፡1።

8:12 ኤር. 31፡31-34።

© 2024 TWFTW