- ራጋ
- <
- 1
- >

ራጋ ካያንሳ
ታባኖ
ራጋ ካያንሳ ካኮጻፋመራ አማኒል የሱሳ ክርስቶሳ ጎታክሶ ላኖ አማናኖክሶኮት ኣላንቲ ባቃታኖና ራኮ እሶ ግያ ካኮግቴ ጎራታይየ። ጻፍት ክንትቢ ካአባተረ አየስ ኦናባባራንኮት አብድ ላኦ ታአብቶ ጎጎሌቶን አታይሲና እሶ ካጌሮ ባቃታኖና ራኮ ኦሮ አማኖክሶይ ጎጎአታናዉን ጃጀቤሲንያ።
ማጻፋ ጋማ ካሆር ሞጋሰ ካአበራ እስደቤክ ራጋጆል ካአበሮያ፤ ሀሱ ራጋጆል ኡሱ ጌሲ ካግረ አማኒል አዴስን ካዳንዴሮ፤ ካካለ አደ ሆል ልጉረ ካአዳላይናሮ ምስሊኮክ አዬሲ ካሰጋመሮያ። ካማዛሙር ማዳር ማሮ ማሮ ጎጎአባባታሮክ ማለ ሂካ ማጻፋኮክ መተ መተክ ካሞጋን ራጋጆልኮክ ጋራነ ምዲ ታሞጋኒ እስደቤ ሰጋመራ። ጋራ ካማጻፋኮት ፉሬን ቆፋ ታሞጋን ታአብቶ ጎሌተና መተት ቆፋ ታሙታቶታ፤ ህክና ዋ፥ ጎታ ክርስቶሳኮት ምናነ ካላም ታኮሶሶይሶቲ ኮይክ ዱርሳና አደረ ዲናኬሳ ዱባ አዎደ፤ አዎዳኖኬሳና ካኮጉዳታረ ጎራታ ታአብዳንተ ኡናቴሳ ታኡሱብ ዳሩርና ካኡሱብ ኡልኮክ ኡሶ እሶ ኤልስናራ ካአማሮያ።
ራቶ ሂክ ማጻፋ ካአበራ
ታባኖ 1፡1-8
ራጋኮት ፉረንና ቶዶባ ምን ካዋቱን ካፋራመረ ሀንዳ 1፡9—3፡22
ማጻፋጆልና ማታማል ቶዶባኮክ ፍርዳ 4፡1—8፡1
ማላካታ ቶዶባኮክ ፍርዳ 8፡2—11፡19
ዶቦንሳ ሱላለ ላማ 12፡1—13፡18
ራጋ ካሞጋን 14፡1—15፡8
ቶዶባ ሙሮ ኦዋና ጡጋል 16፡1-21
ባስ ካባብሎን፥ ካሱላለ፥ ካጣራ ካሄገሮልና ካዱርሳ አዎዳማኖ 17፡1—20፡10
ካጋቾ ፍርዳ 20፡11-15
ታኡሱብ ዳሩር፥ ካኡሱብክ ኡል፥ ታኡሱብ ኢየሩሳለም 21፡1—22፡5
ጉድሳኖ 22፡6-21
1
1 ሂክ ራጋ ኤነ ካልናሮ ኮኮ ኡሱን ኦሀንዳራዉን ጎጎቱስሮ ዋ የሱሳ ክርስቶሳን ካስሰሮያ፤ የሱሳ ክርስቶሳና ኤርግቻኬሳ ፋረጉረ ኡሱን ካሀንዳሮ ያንሳን ሂካ ራጋ ቱሰ። 2 ያንሳና ሃፉራ ካዋኮክ ጋራና የሱሳ ክርስቶሳ ታአጋልስሰሮ ሩምኮክ ጋራ፥ ኡሱማለና ኡሱ ካቱሰሮ አየስ ዱባኮክ አቶቴ። 3 ሂክ ዱባ ካኮልናራ ጎራታ ኤነ ማንኮሌ ማራን ሂካ ካሄገሮልኮክ ሃፉራ ካናባባራ ካሶማሳመያ! ኡሱማለና ካሄገሮልኮክ ሃፉራ ኦማላራና ሄገሮ ኦሮ ካጻፋመሮ ኦፈላራን ኦሶማሳመንያን።
እስያይ ኦሮ ባንኤ ቶዶባ ካግሮ አማኒል ዱባን ታፋራንተቶ ኖጎዳ
4-5 ያንሳኮ እስያይ ኦሮ ባንኤ ቶዶባ ካግሮ አማኒሉን፤ ካግራ፥ ካግረና ካኤሜይናራ ኮርፍንጀኬሳ ሆረ ካግሮ አያናጆል ቶዶባኮ፤ ኡሱማለና ጎይኮ ከያኖይ ባርክ ካሌሮ ካኡሌ ዎኖላልኮክ ሞቲኮ፥ ካአብዳመ አቶ ካሌሮኮ፥ ኖ ካጌላታሮኮና ኢግካኬሳይ ኖ ጩቦካንኮ ባልቹማ ካቤሰሮ የሱሳ ክርስቶሳኮ ስኖና ኖጎዳ እስኑን ሀሌቶ። ብያ. 3፡14፤ ራጋ 4፡5፤ ኢሳ. 55፡4፤ ማዛ. 89፡27።
6 ካየሱሳ ክርስቶሳ ኦዶ ዋዉን ጎጎሀንዳይኖን ኖ ዎኖና ቱቃሞል ካየለሮ፥ የሱሳ ክርስቶሳን ካባጃና ሁናና ጅሩ ጅሮማኮ ታ ጅሩ ጅሮማ ጌሮ ኡሱን ሀሌዎ! ሀሚኒዕ። ብያ. 19፡6፤ ራጋ 5፡10።
7 ሂክማ ኡሱ ዱማንቻይ ኤመይናራ፤ ኡሱ ካኤገራ እባዶና ሱረ አንሄሶኒ ዱባ ኡሱ ድናራ፤ ካኡሌ ጎሳ ዱባ ኣላንቲቴሳ ኦይናራ፤ እ ሂክ አየስ ሩምያ፤ ሀሚኒዕ። ዳኔ. 7፡13፤ ማቶ. 24፡30፤ ማር. 13፡26፤ ሉቃ. 21፡27፤ 1 ተስ. 4፡17፤ ዛኪ. 12፡10፤ ያን. 19፡34፥37።
8 ካግራ፥ ካግረ፥ ካኤሜይናራና ዱባ ካዳንዳራ ጎታ ዋ፥ “ካሆሬና ካሃረ አንያ!” አማራ። ራጋ 22፡13፤ ብያ. 3፡14።
ክርስቶሳ ራጋይ ሙታኖ
9 የሱሳ ክርስቶሳ ራኮና ዎኖናትኬሳ ኡሱማሌ ኦብስ እስኔ ዎታ ካአታየራ አን አቢክስን ያንሳ ሃፉራ ካዋይና የሱሳ አቶታኖኮት ኣላንቲ ፈጢሞ ታአማማቶ ኦዶላይ አን ሽያመ ግረ፤ 10 ታጎታ አሪ አን ቆፋ ታአያና አማጋመ ግራን ታጡሩንባ ያየ ኣን ታላታ ታአቲ ያየ እንኮ ባጋንደ ሃ አማ ግራን፤ 11 “ኡሱማለና ካሙታሮ ማጻፋይ ጻፍዴ እስያይ ኦሮ ባንኤ ቶዶባ ካግሮ አማኒሉን፥ ኤፈሶን ቶስ፥ ሰምርነስ ቶስ፥ ጴርጋሞን ቶስ፥ ትያጢሮን ቶስ፥ ሰርዴስ ቶስ፥ ፍላደልፍያና ሎዶቅያ ቶስ ፋር” አማ ግራን አን ማለ።
12 ኢነ ካአዬሰረ ማዮዮ አዴስን ሃር ካምባል አመ፤ ሃር ካምባል ካኮአምሮ ጎራታ ቶዶባ ካዎርቂ ቦላንሶል አን ዴ። 13 ቦላንሶል ጠኤ ካሰሴታሮ ኤረ ካእባዶ ኣን ካላሮ አን ዴ፤ ኡሱ ሉቃ. ሄገል ካገያሮ ሳርስ ካሳርሳተ፤ ጌግዮቴሳይ ካዎርቂ ሞዋኖ ካሞዋተሮየ። ዳኔ. 7፡13፤ 10፡5። 14 መተኬሳና መተኬሳኮክ ብናና በለት ኣን ታላቶ ሱፊ ኣን ጉማራክየ፤ ኢልኦኦቴሳና ላጫ ካኤሌኔ አንዬን፤ ዳኔ. 7፡9፤ 10፡6። 15 ሉቃኦቴሳና ካኤሌኔ ቦላል ኦሮ ካግሮ ካማርጮ ናስ አንዬን፤ ያየቴሳና ላጋይ ኦዳጋራን በከ ኦንጂንኮት ያየ አንተ፤ ሕዝ. 1፡24፤ 43፡2። 16 ታመርገ ገነቴሳ ባራጃ ቶዶባ አበ ግረ፤ ምና ላማነ ካኤነናን ብቢር ህኢቴሳኮ ብያ ግረ፤ በቤድቴሳና ዋኣንተ ታሀንቃቶ አርት ኣንተ። 17 ሂካ አን ካኮደያረ ጎራታ ካጎየ እባዶ ኣን ሌጉረ ሉቃኦቴሳ ሄገሊ እዬ፤ ኡሱ አደ ታመርገ ገነቴሳ እን ጉት ካየጉረ ሃ አመ፤ “አሮአብሳተ፤ ካሆሬና ካሃረ አንያ፤ ኢሳ. 44፡6፤ 48፡12፤ ራጋ 2፡8፤ 22፡13። 18 አን አርዶክያ፤ ጎየ ግረ፤ አየሱን ጎአመን ሂክማ፤ ጅሩ ጅሮማን አርዶክያ፤ አን ጎይ ጉቲና ቦዋ ጉት ኦዶናት አባ፤ 19 ጎርታ አት ካዴተቶ፥ ግዳ ካግሮና ሃሬ ካኤሜይናሮ ጻፍ። 20 ታመርገ ገነቴይ ካዴተቶ ባራጃል ቶዶባና ካዎርቂ ቦላንሶል ቶዶባ ሆልኮት ፉሬን ህታታ፤ ባራጃል ቶዶባ፥ ባንኤ ቶዶባ ካግሮ አማኒልኮክ ኤርግቻልያ፥ ቦላንሶል ቶዶባና፥ ባንኤ ቶዶባ ካግሮ አማኒልያ።”

- ራጋ
- <
- 1
- >

1:4-5 ብያ. 3፡14፤ ራጋ 4፡5፤ ኢሳ. 55፡4፤ ማዛ. 89፡27።

1:6 ብያ. 19፡6፤ ራጋ 5፡10።

1:7 ዳኔ. 7፡13፤ ማቶ. 24፡30፤ ማር. 13፡26፤ ሉቃ. 21፡27፤ 1 ተስ. 4፡17፤ ዛኪ. 12፡10፤ ያን. 19፡34፥37።

1:8 ራጋ 22፡13፤ ብያ. 3፡14።

1:13 ዳኔ. 7፡13፤ 10፡5።

1:14 ዳኔ. 7፡9፤ 10፡6።

1:15 ሕዝ. 1፡24፤ 43፡2።

1:17 ኢሳ. 44፡6፤ 48፡12፤ ራጋ 2፡8፤ 22፡13።

© 2024 TWFTW